Als Secundus philosophus, der meister hoch
von Athen, viler meister hohe schul durchzoch,
das er alle freie künste möcht leren;
Eins mals hort er zu schul, wie von natur die weib
weren geiler, fürwitziger, unkeusch von leib
weder die man, verwegen irer eren.
Als er nun in sein vatterlant
kam, der freuntschaft entwachsen, nach vil jaren,
auch seiner muter unbekant,
an der meint er die warheit zu erfahren.
heimlich er um sie bulen wart;
durch hohe bit sein muter wurt beweget
und in gewert nach weibes art.
als er sich beizuschlafen zu ir leget
lag er, als einem sun gebürt,
züchtig bis es wart tagen,
das er sein muter nit berürt;
als sie das spürt,
wurt in verwundrung sie gefürt,
tet trutzig zu im sagen: